Rootsis on olnud 2 suuremat ilvesprojekti: 1994. a-st alates Bergslagenis ja Sarekis, kus paralleelselt Norraga uuriti u 200 looma, ning teine projekt alates 1996. a-st Grimsöl. Võimalust mööda paljastavad ja naeruvääristavad teadlased müüte: et ilves sööb ainult värsket saaki, tapab rõõmu või vere joomise pärast, saab 7-8 kutsikat, kes on kohe inimohtlikud ja paljunevad juba 1-aastaselt ligilähedaselt geomeetrilises progressioonis. 1998. a seisuga oli Norras ja Rootsis kokku registreeritud vaid 72 pesakonda, kus oli üle 3 poja. 3 nädalaste kolmikute kaal oli 970-980 g.